Jam’iyyar APC ta yi wuju wuju da PDP a kananan hukumomi 10 na jahar Zamfara ▷ Legit.ng
Jam’iyyar APC mai mulki a jahar Zamfara ce take kan gaba a zaben gwamnan jahar daya gudana a ranar Asabar, 9 ga watan Maris, kamar yadda alkalumman sakamakon zabe da hukumar zabe mai zaman kanta, INEC ta sanar.
KU KARANTA: Akwai sake a zaben gwamnonin Adamawa, Sokoto, Bauchi da Filato – Inji INEC
Zuwa yanzu sakamakon zaben da hukumar zabe mai kanta ta sanar daga kananan hukumomi guda goma cikin kananan hukumomi goma sha hudu na jahar Zamfara sun nuna jam’iyyar APC ke kan gaba wajen yawan adadin kuri’un da ta samu, fiye da na PDP.
Baturen zabe, Farfesa Kabiru Bala ya sanar da APC ta samu kuri’u dubu dari uku da hamsin da shida da dari tara da saba’in da daya, 356, 971, yayin da jam’iyyar PDP ta keda kuri’u dubu dari da talatin da daya da dari bakwai da goma, 131,710.
Zuwa yanzu hukumar INEC ta sanar da kananan hukumomi goma da suka hada da Anka, Bakura, Birnin Magaji, Bukkuyum, Bumgudu, Gummi, Kaura Namoda, Maradun, Talata Mafara da Zurmi.
Yayin da ake dakon sakamakon zabe daga sauran kananan hukumomi guda hudu da suka hada da Tsafe, Gusau, Shinkafi, da Maru, wanda INEC tace da misalin karfe 9 na safiyar Litinin zata cigaba da aikin tattarasu.
49 minutes ago 668 views
Zaben gwamnoni: Jahohin Arewa da jam'iyyar PDP za ta iya lashewa